[pic] | KOMISIA EURÓPSKYCH SPOLOČENSTIEV | Brusel, 18.10.2006 KOM(2006) 599 v konečnom znení 2006/0199 (COD) Návrh ROZHODNUTIE EURÓPSKEHO PARLAMENTU A RADY, ktorým sa zriaďuje Európske poradné grémium pre riadenie v oblasti štatistiky (predložená Komisiou) DÔVODOVÁ SPRÁVA KONTEXT NÁVRHU | 110 | Dôvody a ciele návrhu Ako odpoveď na vyzvanie Rady dňa 2. júna 2004, ako aj dňa 17. februára 2005 na zlepšenie riadenia v oblasti štatistiky s cieľom zabezpečiť nezávislosť, integritu a zodpovednosť národných štatistických úradov a Eurostatu implementovala Komisia stratégiu, ktorá zahŕňa opatrenia na skvalitnenie štatistických údajov v kontexte postupu pri nadmernom schodku a na posilnenie prevádzkovej kapacity Eurostatu. Komisia dňa 25. mája 2005 v rámci tretej akčnej línie prijala oznámenie a odporúčanie o nezávislosti, integrite a zodpovednosti národných štatistických úradov a štatistického úradu Európskych spoločenstiev, pričom sa promulgoval Kódex postupov pri európskej štatistike, ktorý vypracovali národné štatistické úrady a Eurostat a schválil Výbor pre štatistický program ako samoregulačný nástroj. Aby sa tento samoregulačný prístup zladil s požiadavkou zodpovednosti, vyjadrila Komisia v uvedenom odporúčaní svoj úmysel zaviesť spravodajský systém na monitorovanie dodržiavania kódexu v rámci Európskeho štatistického systému[1], ktorý by mohol zahŕňať externý poradný orgán hrajúci aktívnu úlohu pri monitorovaní implementácie kódexu, a tým pri posilňovaní nezávislosti, integrity a zodpovednosti. V záveroch zo zasadnutia Rady pre hospodárske a finančné záležitosti (ECOFIN) dňa 8. novembra 2005 sa zdôraznila užitočnosť takéhoto orgánu, ktorý „…by podporil nezávislosť, integritu a zodpovednosť Eurostatu a v kontexte hodnotenia vykonávania európskeho kódexu štatistických postupov na základe partnerského preskúmania aj Európskeho štatistického systému“, a poskytli sa niektoré usmernenia týkajúce sa jeho zloženia a úloh. Súčasne sa v nich poukázalo na potrebu zriadiť nový samostatný orgán namiesto predefinovania Európskeho poradného výboru pre štatistické informácie v hospodárskej a sociálnej oblasti v rámci jeho reformy. Návrh rozhodnutia Európskeho parlamentu a Rady zriadiť Európske poradné grémium pre riadenie v oblasti štatistiky je odpoveďou na uvedené úvahy a dopĺňa tak štruktúru Európskeho riadenia v oblasti štatistiky. | 139 | Existujúce ustanovenia v oblasti návrhu V oblasti návrhu nie sú žiadne existujúce ustanovenia. | 141 | Súlad s ostatnými politikami a cieľmi Únie Neuplatňuje sa. | KONZULTÁCIA SO ZAINTERESOVANÝMI STRANAMI A HODNOTENIE VPLYVU | Konzultácia so zainteresovanými stranami | 211 | Konzultačné metódy, hlavné cieľové sektory a všeobecný profil respondentov Návrh sa opiera o konzultácie Výboru pre štatistický program a Hospodárskeho a finančného výboru. | 212 | Zhrnutie odpovedí a spôsob ich zohľadnenia Jedným z hlavných výsledkov konzultačného procesu je uvedomenie si potreby zriadiť grémium, ktoré je nezávislé a v súlade so závermi zo zasadnutia Rady pre hospodárske a finančné záležitosti z 8. novembra 2005. | Získavanie a využívanie expertízy | 229 | Externá expertíza nebola potrebná. | 230 | Hodnotenie vplyvu Alternatívou, o ktorej sa uvažovalo, bolo udelenie mandátu Európskemu poradnému výboru pre štatistické informácie v hospodárskej a sociálnej oblasti, ktorý by zahŕňal úlohy grémia, za predpokladu rozsiahlej reformy výboru, najmä pokiaľ ide o zníženie počtu jeho členov s cieľom zachovať po rozšírení veľkosť výboru, ktorá je zvládnuteľná. | PRÁVNE PRVKY NÁVRHU | 305 | Zhrnutie navrhovaných opatrení Zámerom návrhu je zriadenie Európskeho poradného grémia pre riadenie v oblasti štatistiky s cieľom zlepšiť dôveryhodnosť európskej štatistiky, poskytovať Komisii poradenstvo a predkladať správy o implementácii Kódexu postupov pri európskej štatistike Eurostatom. | 310 | Právny základ Článok 285 zmluvy poskytuje právny základ pre opatrenia v oblasti vypracúvania štatistiky Spoločenstva prijaté Európskym parlamentom a Radou a vymedzuje zásady, ktoré sa na ne vzťahujú. Európske poradné grémium pre riadenie v oblasti štatistiky by mali tvoriť odborníci na vysokej úrovni vymenovaní Komisiou po porade s Európskym parlamentom a Radou, ktorí sú spôsobilí poskytovať objektívne stanoviská o Európskom štatistickom systéme. Právny nástroj na zriadenie Európskeho poradného grémia pre riadenie v oblasti štatistiky by mal mať formu rozhodnutia Európskeho parlamentu a Rady, aby sa posilnila nezávislosť grémia a potvrdil záväzok legislatívnych orgánov. | Zásada proporcionality | 331 | Návrh je v súlade so zásadou proporcionality, keďže sa vzťahuje na činnosti Komisie týkajúce sa európskej štatistiky a na fungovanie Európskeho štatistického systému ako celku. V právomoci grémia nie je zaoberať sa postupmi alebo inštitúciami jednotlivých krajín. Úlohy a činnosti navrhovaného grémia budú odrážať základný cieľ zlepšenia nezávislosti, integrity and zodpovednosti Eurostatu a Európskeho štatistického systému ako celku, čím sa posilní dôvera užívateľov v európsku štatistiku. | 332 | V súlade so závermi Rady bude navrhované grémium veľmi malé a bude privilegovať vynikajúcu expertízu jeho členov v oblasti štatistiky. V článku 3 sa ustanovuje, že Komisia vymenuje po porade s Európskym parlamentom a Radou spolu 5 členov vrátane predsedu. Komisia je zastúpená ako pozorovateľ. | Výber nástrojov | 341 | Navrhované nástroje: | 342 | Iné prostriedky by neboli primerané z tohto(týchto) dôvodu(-ov): V pracovnom dokumente útvarov Komisie z 27. júla 2005 (C(2005)2817) s názvom „Rámec pre expertné skupiny Komisie: horizontálne pravidlá a verejný register“ Komisia vysvetľuje, že expertné skupiny, t. j. skupiny zložené z národných expertov a/alebo expertov zo súkromného sektora, ktorí pomáhajú Komisii pri vykonávaní jej práva iniciatívy a pri úlohách v oblasti monitorovania a koordinácie s členskými štátmi, by z inštitucionálneho hľadiska mali byť zriadené rozhodnutím Komisie. V predmetnom prípade však Komisia musí zohľadniť potrebu zriadiť grémium v súlade so základným cieľom, t. j. zlepšiť nezávislosť, integritu and zodpovednosť Eurostatu a Európskeho štatistického systému ako celku, čím sa posilní dôvera užívateľov v európsku štatistiku. Vzhľadom na cieľ a obsah návrhu je preto rozhodnutie Európskeho parlamentu a Rady najprimeranejším nástrojom. | VPLYV NA ROZPOčET | 409 | Návrh nemá žiadny vplyv na rozpočet Spoločenstva. | ĎALšIE INFORMÁCIE | 560 | Európsky hospodársky priestor Navrhovaný akt sa týka EHP, a preto by mal byť rozšírený na Európsky hospodársky priestor. | 1. 2006/0199 (COD) Návrh ROZHODNUTIE EURÓPSKEHO PARLAMENTU A RADY, ktorým sa zriaďuje Európske poradné grémium pre riadenie v oblasti štatistiky (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 285, so zreteľom na návrh Komisie[2], konajúc v súlade s postupom stanoveným v článku 251 zmluvy[3], keďže: (1) Potreba vytvoriť celoeurópske normy týkajúce sa nezávislosti, integrity a zodpovednosti národných inštitútov viedla Výbor pre štatistický program na jeho zasadnutí dňa 24. februára 2005 k jednomyseľnému schváleniu Kódexu postupov pri európskej štatistike[4]. (2) Uvedený Kódex postupov má dvojaký cieľ, a to na jednej strane zvýšiť dôveru k štatistickým úradom a ich dôveryhodnosť prostredníctvom návrhov určitých inštitucionálnych a organizačných opatrení, a na druhej strane zlepšiť kvalitu štatistiky, ktorú tieto úrady vypracúvajú. (3) Vo svojom oznámení Európskemu parlamentu a Rade z 25. mája 2005 o nezávislosti, integrite a zodpovednosti národných štatistických úradov a štatistického úradu Európskych spoločenstiev Komisia uznala užitočnosť externého poradného orgánu, ktorý by mal zohrávať aktívnu úlohu pri dozore na tým, ako Európsky štatistický systém ako celok implementuje kódex postupov. Vo svojom odporúčaní z toho istého dňa Komisia vyjadrila svoj úmysel zvážiť navrhnutie takéhoto externého poradného orgánu. (4) Na svojom zasadnutí dňa 8. novembra 2005 Rada dospela k záveru, že nový poradný orgán na vysokej úrovni by podporil nezávislosť, integritu a zodpovednosť Komisie (Eurostatu) a v kontexte hodnotenia vykonávania Kódexu postupov pri európskej štatistike na základe partnerského preskúmania aj Európskeho štatistického systému, a odporučila, aby nový orgán tvorila malá skupina osôb vymenovaných na základe ich spôsobilosti. (5) Preto by sa malo zriadiť poradné grémium a mali by sa vymedziť jeho úlohy a štruktúra, ROZHODLI TAKTO: Článok 1 Poradné grémium Týmto sa zriaďuje poradné grémium s názvom „Európske poradné grémium pre riadenie v oblasti štatistiky“ (ďalej len „grémium“). Článok 2 Úlohy 1. Úlohy grémia sú: - zvýšiť dôveryhodnosť európskej štatistiky; - predkladať Komisii výročnú správu o implementácii Kódexu postupov pri európskej štatistike Komisiou (Eurostatom), ktorá správu predloží Európskemu parlamentu a Rade. - poskytovať Komisii poradenstvo týkajúce sa primeraných opatrení na uľahčenie implementácie Kódexu postupov pri európskej štatistike (ďalej len „kódex postupov“) do Európskeho štatistického systému s cieľom zlepšiť riadenie v oblasti štatistiky; - poskytovať Komisii poradenstvo v rámci procesu vedúceho k zavedeniu značky kvality a pri sprostredkovaní kódexu postupov užívateľom a poskytovateľom údajov; - poskytovať poradenstvo týkajúce sa aktualizácie kódexu postupov a v oblasti všeobecných pravidiel a zásad fungovania Európskeho štatistického systému ako celku. 2. Komisia môže s grémiom prekonzultovať otázky, ktoré sa týkajú dôvery užívateľov v európsku štatistiku. Článok 3 Členstvo v grémiu 1. Grémium je zložené z piatich členov vrátane predsedu. Komisia (Eurostat) je zastúpená ako pozorovateľ. 2. Členovia grémia sú vybraní spomedzi vysokokvalifikovaných odborníkov v oblasti štatistiky a svoje povinnosti vykonávajú osobne. 3. Komisia vymenúva členov grémia a jeho predsedu po porade s Európskym parlamentom a Radou na obdobie troch rokov. Grémium môže určiť najviac dvoch členov, ktorí môžu byť jedenkrát vymenovaní na ďalšie obdobie troch rokov. 4. Ak člen odstúpi pred uplynutím funkčného obdobia, na zvyšnú časť uvedeného obdobia je nahradený novým členom vymenovaným v súlade s týmto článkom. Článok 4 Konanie 1. Grémium prijme svoj rokovací poriadok a uverejní ho. 2. Výročná správa grémia uvedená v článku 2 sa uverejňuje. Grémium môže okrem toho rozhodnúť o uverejnení akéhokoľvek záveru, čiastočného záveru alebo pracovného dokumentu prostredníctvom Internetu. 3. Od členov grémia sa vyžaduje, aby zachovávali mlčanlivosť v prípade informácií, ktoré im boli sprístupnené prostredníctvom konania grémia, ak ich Komisia informuje o tom, že získané informácie, požadované stanovisko alebo položená otázka majú dôverný charakter. 4. Grémiu pomáha sekretariát, ktorý poskytuje Komisia. Sekretariát je vymenovaný Komisiou po porade s grémiom. Sekretariát koná na základe pokynov grémia. 5. Výdavky grémia sú zahrnuté v rozpočtových odhadoch Komisie. Článok 5 Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie . V Bruseli Za Európsky parlament Za Radu predseda predseda [1] T. j. partnerstvo pozostávajúce zo Štatistického úradu Európskych spoločenstiev (Eurostat) a z národných štatistických úradov a iných národných úradov, ktoré v jednotlivých členských štátoch zodpovedajú za vypracovanie a šírenie európskej štatistiky. [2] Ú. v. EÚ C […], […], s. […]. [3] Ú. v. EÚ C […], […], s. […]. [4] Prijaté Výborom pre štatistický program dňa 24. februára 2005 a promulgované v odporúčaní Komisie z 25. mája 2005 o nezávislosti, integrite a zodpovednosti národných štatistických úradov a štatistického úradu Európskych spoločenstiev [KOM(2005) 217, konečné znenie 1].